เรื่องร้องเรียน: ให้อาหารนก เศษข้าว เละเทะมาก หาตัวผู้กระทำผิดไม่ได้? แจ้งหลายรอบแล้ว ก็ยังพบอีก กล้องวงจรปิดไม่ดูหรอครับ?
การดำเนินการของเจ้าหน้าที่: ฝ่ายเทศกิจเขตห้วยขวาง ขอเรียนชี้แจงให้ทราบผลการดำเนินการ ดังนี้ 1.เมื่อวันที่ 5 และ 12 กันยายน 2565 ได้ทำหนังสือเชิญพบผู้กระทำความผิดเพื่อมาให้ถ้อยคำและข้อเท็จจริงจำนวน 2 ครั้ง ภายในวันที่ 30 กันยายน 2565 ซึ่งผู้กระทำความผิดมาพบ 2.ฝ่ายเทศกิจเขตห้วยขวาง จึงได้ดำเนินคดีกับผู้กระทำความผิดมาแล้วโดยการเปรียบเทียบปรับในข้อหาทิ้งสิ่งปฏิกูลมูลฝอยในที่สาธารณะตามมาตรา 32 (1) แห่งพระราชบัญญัติรักษาความสะอาดฯ พ.ศ.2535 และที่แก้ไขเพิ่มเติม เป็นจำนวนเงิน 500 บาท ถือได้ว่าคดีเลิกกัน 3.ซึ่งการกระทำตามที่แจ้งมาในครั้งนี้ เมื่อวันที่ 24 ธันวาคม 2565 เวลา 18.20 น.ฝ่ายเทศกิจเขตห้วยขวางได้ออกตรวจสอบพื้นที่แล้ว ไม่พบกระทำความผิดตามที่แจ้ง แต่หากตรวจสอบต่อเนื่องต่อไปแล้วพบว่าเป็นบุคคลคนเดียวกับที่กระทำความผิดครั้งก่อน ก็จะดำเนินคดีในอัตราโทษที่สูงขึ้นต่อไป หรือถ้าเป็นบุคคลอื่น ก็จะดำเนินการตามอำนาจหน้าที่ต่อไป 4.เมื่อวันที่ 27 ธันวาคม 2565 เวลา 18.15 น. เจ้าหน้าที่เทศกิจเขตห้วยขวาง ได้ตรวจสอบพบกับผู้กระทำความผิดจึงได้เชิญตัวเพื่อดำเนินการเปรียบเทียบปรับต่อไป 5.ทั้งนี้เจ้าหน้าที่เทศกิจเขตห้วยขวางจะดำเนินการกวดขันอย่างต่อเนื่องต่อไป
ความเห็นของผู้แจ้ง: ขอบคุณครับ ที่ดำเนินการตรวจสอบตามที่แจ้ง อยากให้ทางเท้าเราสะอาด เป็นระเบียบเรียบร้อยครับ :)
พื้นที่: แขวงห้วยขวาง เขตห้วยขวาง กรุงเทพมหานคร